tartuNLP/wikipedia-smugri-20251201 huggingface dataset:
Akropolis-ralli 2012

Akropolis-ralli 2012 (virallisesti 58. Acropolis Rally 2012) oli Rallin MM-sarjan kauden 2012 kuudes osakilpailu, joka ajettiin 24–27. toukokuuta.
Natalia Toreeva

Natalia Toreeva (venäjäksi: Наталия Григорьевна Тореева; 8. huhtikuuta 1941 Leningrad, Neuvostoliitto) on venäläis-yhdysvaltalainen kirjailija, taidemaalari ja kuvittaja.
Toreeva työskenteli Neuvostoliitossa LenFilmin studioilla puvustajana. Sen ohella hän kuului epäsovinnaiseen Sidlin-nimiseen taiteilijaryhmään, joka joutui pitämään näyttelyitään yksityisasunnoissa, sillä viranomaiset eivät sitä suvainneet.Hän muutti Yhdysvaltoihin vuonna 1977, missä opiskeli tietotekniikkaa. Hän on työskennellyt monissa tietotekniikkayrityksissä. Taiteessaan Toreeva yhdistää tietämystään kuvataiteesta ja tietotekniikasta.
Kuvittaessaan lastenkirjoja Toreeva on käyttänyt lähinnä vesivärejä, saadakseen kuviinsa kirkkautta ja raikkautta. Yhdysvalloissa asuessaan hän on sekä kirjoittanut että kuvittanut kirjoja.
Uuden-Seelannin ralli 2012

Uuden-Seelannin ralli 2012 (virallisesti 42. Brother Rally New Zealand 2012) oli Rallin MM-sarjan kauden 2012 seitsemäs osakilpailu, joka ajettiin 22–24. kesäkuuta. Kilpailun voitti Citroënin Sébastien Loeb.
Argentiinan ralli 2013

Argentiinan ralli 2013 (virallisesti 33. Philips LED Rally Argentina 2013) oli Rallin MM-sarjan kauden 2013 viides osakilpailu, joka ajettiin 3–5. toukokuuta.
Akropolis-ralli 2013

Akropolis-ralli 2013 (virallisesti 59. Acropolis Rally 2013) oli Rallin MM-sarjan kauden 2013 kuudes osakilpailu, joka ajettiin 31. toukokuuta.–2. kesäkuuta.
Meksikon ralli 2014

Meksikon ralli 2014 (virallisesti 11. Rally Guanajuato Mexico 2014) oli Rallin MM-sarjan kauden 2014 kolmas osakilpailu, joka ajettiin 6–9. maaliskuuta.
Argentiinan ralli 2014

Argentiinan ralli 2014 (virallisesti 34. XION Rally Argentina 2014) oli Rallin MM-sarjan kauden 2014 viides osakilpailu, joka ajettiin 8–11. toukokuuta.
Sardinian ralli 2014

Sardinian ralli 2014 (virallisesti 11. Rally Italia Sardegna 2014) oli Rallin MM-sarjan kauden 2014 kuudes osakilpailu, joka ajettiin 6–8. kesäkuuta.
Denise Quiñones

Denise Marie Quiñones August (s. 9. syyskuuta 1980 Ponce, Puerto Rico) on puertoricolainen näyttelijä, malli ja kauneuskuningatar, joka voitti Miss Universum -kilpailun vuonna 2001. Quiñones on neljäs Miss Universum -kisan voittanut puertoricolainen nainen. Ennen Miss Universum -kilpailun voittoa hän voitti samana vuonna Miss Puerto Rico -kauneuskilpailun. Quiñones on asunut Santo Domingossa vuodesta 2010 lähtien.
Ura.
Quiñones voitti Miss Universum -kilpailun 11. toukokuuta 2001 Bayamónissa, Puerto Ricossa. Hänet kruunasi Miss Universum 2000, intialainen Lara Dutta. Quiñones on Margareta Arvidssonin, Margarita Moranin ja Janelle Commissiongin lisäksi ainoa sekä Miss Universum- että Miss Photogenic -voittaja. Ollessaan Miss Universum Quiñones asui New Yorkissa.
Vuoden 2002 Miss Universum -kilpailussa Quiñones kruunasi seuraajansa, Venäjän Oksana Fjodorovan.
Vuonna 2003 hän näytteli elokuvassa Bad Boys 2 hyvin pienessä roolissa.
Hän sai hieman myöhemmin HOLA- ja ACE-palkinnon roolistaan näytelmässä "Anna in the Tropics". Lokakuussa 2005 Quiñones näytteli pääroolia Federico García Lorcan näytelmässä "Donna Rosita" (esp. "Doña Rosita la soltera"). Vuonna 2006 hän näytteli pilottijaksossa Aquaman Rachel Torresin roolia.
2. helmikuuta 2006 Quiñones esiintyi vierailevana tähtenä televisiosarja "Smallvillen" viidennellä tuotantokaudella jaksossa Koston enkeli, jossa hän esiintyi Andrean roolissa.
Marraskuussa 2006 hän näytteli Off Broadway-näytelmässä "Zanahorias", ja voitti roolityöstään ACE-palkinnon. Vuonna 2009 Quiñones näytteli yhtä päärooleista toimintaelokuvassa "La Soga".
Yksityiselämä.
Quiñones seurusteli vuosina 2010–2011 näyttelijä Frank Perozon kanssa.
Pyhän Nikolaoksen kirkko (West Itchenor)

Pyhän Nikolaoksen kirkko () on keskiaikainen kirkkorakennus West Itchenorin kylässä, West Sussexissa, Yhdistyneessä kuningaskunnassa. Se on Grade I -luokan suojelukohde.
Argentiinan ralli 2019

Argentiinan ralli 2019 (virallisesti 39. XION Rally Argentina 2019) oli Rallin MM-sarjan kauden 2019 viides osakilpailu, joka ajettiin 26–28. huhtikuuta.
Formula 2 Azerbaidžanin Grand Prix 2019

Formula 2 Azerbaidžanin Grand Prix 2019 oli Formula 2 -kauden 2019 toinen osakilpailu, joka ajettiin 27.–28. huhtikuuta Bakun katuradalla Azerbaidžanissa.
Gent–Wevelgem 2019

Gent–Wevelgem 2019 oli järjestyksessään 81. maantiepyöräilyn miesten Gent–Wevelgem-kilpailu. Se käytiin 249,5 kilometrin reitillä Gentistä Wevelgemiin 31. maaliskuuta 2019. Kilpailu kuului UCI World Touriin 2019.
Alexander Kristoff voitti massakiriin päättyneen kilpailun, jossa 28 ensimmäistä pyöräilijää sai saman ajan. John Degenkolb sijoittui toiseksi ja Oliver Naesen kolmanneksi.
Samana päivänä ajettiin myös kuudes naisten Gent–Wevelgem. Se käytiin 136,5 kilometrin reitillä Ieperistä Wevelgemiin. Kilpailu kuului UCI Women's World Touriin 2019.
Kirsten Wildin voittamassa kilpailussa 87 ensimmäistä pyöräilijää sai saman ajan. Lorena Wiebes sijoittui toiseksi ja Letizia Paternoster kolmanneksi.
Miesten kilpailun tulokset.
Lähde: Pro Cycling Stats
Miesten kilpailuun osallistuneet joukkueet.
Lähde: Pro Cycling Stats
Naisten kilpailun tulokset.
Lähde: Pro Cycling Stats
Naisten kilpailuun osallistuneet joukkueet.
Lähde: Pro Cycling Stats
Dacia Nova

Dacia Nova on Dacian vuosina 1995–2000 valmistama alemman keskiluokan henkilöautomalli. Vuonna 2000 malli koki uudistuksia, ja se tunnettiin vastedes nimellä Dacia SupeRNova.
Vuonna 1995 esitelty Nova oli ensimmäinen Dacian itse kehittämä automalli, jonka suunnittelu oli aloitettu jo 1980-luvun alussa. Vanhaan Renault 12 -malliin pohjautuvaan Dacia 1300:een verrattuna viistoperäinen Nova oli teknisesti nykyaikaisempi, mutta siinä oli pienempi tavaratila ja se oli hinnaltaan kalliimpi. 
Novan 1,4- (63 hv) ja 1,6-litraiset (73 hv) bensiinimoottorit olivat samoja kuin muissakin Dacia-malleissa ja kuuluivat Renault’n Cléon-Fonte-sarjaan. Pienempää moottoria käytettiin perusmalleissa, suurempaa 1,6-litraista puolestaan GT-mallin yhteydessä. Vuonna 1998 1,6-litraiseen moottoriin tuli polttoaineen ruiskutusjärjestelmä, jolloin mallimerkinnäksi vaihdettiin GTi.
Dacia SupeRNova

Dacia SupeRNova on Dacian vuosina 2000–2003 valmistama alemman keskiluokan henkilöautomalli, joka korvasi Dacia Novan. Se ei ollut täysin uusi malli, vaan uudistettu versio edeltäjästään. Vuonna 2003 auto uudistui viimeisen kerran, jolloin se sai nimekseen Dacia Solenza.
Vuonna 2000 esitelty SupeRNova oli ensimmäinen malli, joka kehitettiin sen jälkeen kun Dacia oli tullut Renault’n omistukseen vuonna 1999. Siinä oli uusi E7J-tyypin moottori ja Renault Cliosta peräisin oleva vaihteisto. Varustelu oli myös parempi kuin edeltäneessä Novassa. Parhaiten varustelluissa malleissa oli kevytmetallivanteet, ilmastointi ja sähköikkunat edessä.
Dacia Solenza

Dacia Solenza on Dacian vuosina 2003–2005 valmistama alemman keskiluokan henkilöautomalli, joka korvasi Dacia SupeRNovan. Se ei ollut täysin uusi malli, vaan uudistettu versio edeltäjistään. Solenzan seuraajaksi tuli Dacia Logan.
Vuonna 2003 esitelty Solenza oli kehitysaskel edeltäneistä Nova- ja SupeRNova-malleista. Novan suunnittelu oli aloitettu jo 1980-luvun alussa. Solenzan 1,4-litrainen bensiinimoottori ja 1,9-litrainen dieselmoottori sekä vaihteisto olivat samoja, joita käytettiin Renault Cliossa. Myös monet sisustuksen osat olivat peräisin Cliosta.
Varustetasot olivat Europa, Confort, Rapsodie, Clima ja Scala. Europa oli perusmalli, jossa ei ollut korinvärisiä puskureita, kylkilistoja, sävylaseja eikä kierroslukumittaria. Parhaiten varustellussa Scalassa oli kuljettajan turvatyyny, kevytmetallivanteet, ohjaustehostin, ilmastointi, sähköikkunat ja CD-soitin, jotka olivat tuon ajan Dacia-merkkisessä autossa harvinaisia ylellisyysvarusteita. Ilmastointijärjestelmä oli yhteensopimaton dieselmoottorin kanssa, joten dieselmallin parhaaksi varustetasoksi tuli Avantage ilman ilmastointia.
Richard Cromwell (näyttelijä)

Richard Cromwell, oik. Leroy Melvin Radabaugh (8. tammikuuta 1910 – 11. lokakuuta 1960), oli yhdysvaltalainen näyttelijä.
Cromwell näytteli monissa 1930- ja 1940-luvun elokuvissa. Hänen läpimurtoroolinsa oli luutnantti Donald Stone elokuvassa "Bengalin sankarit" (1935). Cromwellin muita merkittäviä elokuvia olivat muun muassa "Tol'able David" (1930), "Jezebel" (1938) ja "Vapauttajan nuoruus" (1939).
Taiteilijana hän käytti nimeä Roy Radabaugh. Cromwell oli lyhyen aikaa naimisissa Angela Lansburyn kanssa vuonna 1945.
Espanjan Grand Prix 2019

Espanjan Grand Prix 2019 (virallisesti Formula 1 Emirates Gran Premio de España 2019) oli Formula 1 -kauden viides osakilpailu, joka ajettiin 12. toukokuuta Circuit de Barcelona-Catalunyan moottoriradalla Barcelonassa Espanjassa.
Vapaat harjoitukset.
Mercedes ja Ferrari olivat tuoneet kisaviikonloppua varten merkittäviä päivitysosia autoihinsa. Valtteri Bottas oli ensimmäisten vapaiden harjoitusten nopein, mutta hänen autoonsa iski öljyvuoto ja hän joutui olemaan varikolla loppupuoliskon harjoituksista. Lance Stroll hajotti autonsa ja aiheutti punaiset liput radalle törmätessään ratavalliin.
Toisissa vapaissa harjoituksissa ei koettu merkittäviä ajovirheitä ja Bottas oli jälleen nopein kuljettaja. 
Kolmansissa vapaissa harjoituksissa koettiin kaksi punaisten lippujen tilannetta, kun Bottaksen auto jäi pyörähdyksen jälkeen jumiin soralle ja George Russellin auto osui ratavalliin. Russellin autoon jouduttiin vaihtamaan ulosajon seurauksena vaihdelaatikko, minkä vuoksi hän sai viiden lähtöruudun rangaistuksen kilpailuun.
Aika-ajot.
Aika-ajojen ensimmäisessä osiossa merkittävimmän ajovirheen teki Nico Hülkenberg, joka ajautui soralle, rikkoi autonsa etusiiven ja sai erimuotoisen etusiiven vaihdosta rangaistuksena kilpailuun lähtöpaikan varikolta. Aika-ajojen toisessa osiossa Charles Leclerc rikkoi autonsa pohjalevyn ajaessaan radan reunakivien päältä, eikä kyennyt taistelemaan viidettä sijaa paremmista sijoituksista. Mercedeksen kuljettajat Bottas ja Lewis Hamilton ottivat eturivin lähtöruudut ylivoimaisella erolla ennen kolmanneksi ajanutta Sebastian Vetteliä.
Kilpailu.
Paalupaikalta kilpailuun lähtenyt Bottas sai kytkinongelmien vuoksi heikomman lähdön ja menetti lähdössä sijansa tallikaverilleen Hamiltonille. Kärkitallit Mercedes, Ferrari ja Red Bull karkasivat muilta kilpailun alussa ja ainoa merkittävä kolaritilanne koettiin, kun Stroll ja Lando Norris kolaroivat ensimmäisessä mutkassa kilpailun loppupuolella tuoden kolarin seurauksena turva-auton radalle. Hamilton voitti kilpailun. Ferrarilla oli kilpailun aikana vaikeita päätöksiä, kun Vettel lukitsi eturenkaansa lähdössä tuhoten renkaansa pidon ja Leclerc yritti yhden pysähdyksen taktiikkaa.
Xueshan

Xueshan (kiinan kieli: 雪山; pinyin: Xuě shān; kirjaimellisesti "Lumivuori") on 3 886 metriä korkea vuori Pohjois-Taiwanissa, Xueshanin vuoriston eteläisessä osassa. Se on Taiwanin toiseksi korkein vuori Yushanin (3 952 m) jälkeen. Japanin vallan aikana Xueshan kutsuttiin "toiseksi korkeimmaksi vuoreksi" ("tsugi-takayama").
Ilmasto.
Xueshanin hupuilla vallitsee viileänlauhkea ilmasto. Vuotuinen sademäärä on yli 3 000 mm, ja keskilämpötila on 5 astetta. Lunta saattaa sataa joulukuusta toukokuuhun.
Agda Rössel

Agda Viola Rössel (o.s. "Jäderström", 4. marraskuuta 1910 Jällivaara – 27. toukokuuta 2001 Tukholma) oli ruotsalainen diplomaatti ja sosiaalidemokraattinen poliitikko. Hän oli Alva Myrdalin jälkeen toinen ruotsalainen naispuolinen suurlähettiläs ja on yhä ainoa Ruotsin YK-suurlähettiläänä toiminut nainen.
Agda Rössel työskenteli suurlähettiläänä lähes 20 vuoden ajan, ensin vuosina 1958–1964 YK:ssa New Yorkissa, sitten vuoteen 1969 asti Jugoslavian Belgradissa, 1969–1973 Tšekkoslovakian Prahassa ja 1973–1976 Kreikan Ateenassa.
Yhdistyneissä kansakunnissa Rössel vastusti kuolemantuomiota ja naisten sukuelinten silpomista sekä edisti muun muassa tasa-arvo- ja pakolaisasioita.
Nuoruus ja uran alku.
Agda Jäderström syntyi Jällivaaran lähellä Ruotsin pohjoisessa Norrbottenin läänissä kuusilapsiseen ratavartijan perheeseen. Lahjakas tyttö pääsi tuttavien ja sukulaisten taloudellisella tuella opiskelemaan Tukholman Socialinstitutet-oppilaitokseen.
Vuonna 1943 hän meni naimisiin kirjailija James Rösselin kanssa miehen vauraan östermalmilaisperheen vastusteluista huolimatta. He saivat kaksi lasta, mutta avioliitto päättyi pian eroon miehen psyykkisten ongelmien takia, ja Agda jäi lasten yksinhuoltajaksi samalla kun opiskeli ja teki uraa. Hän eteni nopeasti johtotehtäviin työmarkkinahallituksessa ("arbetsmarknadsstyrelsen") ja Rädda Barnen -lastenapujärjestössä. 1950-luvulla hän alkoi saada kansainvälisiä tehtäviä Ruotsin valtuuskunnan jäsenenä YK:n ihmisoikeuskomissiossa.
Crystal Castles (videopeli)

Crystal Castles on Atarin kehittämä ja julkaisema toiminta- ja sokkelopeli, joka on julkaistu kolikkopelinä vuonna ja sen jälkeen useille muille alustoille.
Pelaaminen.
Pelaaja ohjaa hahmoa nimeltä Bentley Bear sokkeloimaisissa linnoissa ja kerää pisteitä "Pac-Manin" tapaan. Peli käyttää isometristä projektiota. Pelissä käytetään trackball-ohjainta.
Kehitys.
Pelin on suunnitellut Franz Lanzinger. Pelin kehityksen aikana Atarilla ei ollut vielä järjestelyjä musiikin lisensointiin.
Doina Ignat

Doina Ignat (s. 20. joulukuuta 1968 Rădăuți-Prut) on romanialainen soutaja. Hän on nelinkertainen olympiavoittaja, nelinkertainen maailmanmestari ja kaksinkertainen Euroopan-mestari. Hän edusti aktiiviurallaan Steaua CSA -seuraa. Hän on pituudeltaan 181 cm.
Ignat kuului Romanian venekuntaan, joka voitti olympiakultaa kahdeksikossa Atlantassa 1996, Sydneyssä 2000 ja Ateenassa 2004 sekä perämiehettömässä kaksikossa Sydneyssä 2000. Lisäksi hän saavutti pariaironelossa hopeaa Barcelonassa 1992 ja kahdeksikossa pronssia Pekingissä 2008.
Ignat on voittanut maailmanmestaruuden kahdeksikossa 1993, 1997, 1998 ja 1999. MM-hopeaa hän on saavuttanut kahdeksikossa 1995, 2003 ja 2007 sekä perämiehettömässä nelosessa 1996 ja MM-pronssia pariaironelosessa 1991 ja kahdeksikossa 1994. Kahdeksikon Euroopan-mestaruuden hän voitti 2007 ja 2008.
Joel Banks

Joel Banks (s. 3. huhtikuuta 1975) on brittiläinen lentopallovalmentaja. Hänet valittiin Suomen miesten maajoukkueen päävalmentajaksi keväällä 2019 Tuomas Sammelvuon siirryttyä Venäjän maajoukkueen päävalmentajaksi. Banksin nykyinen 2+1-vuotinen sopimus Lentopalloliiton kanssa allekirjoitettiin joulukuussa 2021. 
Suomen maajoukkueen lisäksi Banks on valmentanut Ison-Britannian miesten maajoukkuetta, hollantilaista Langhenkel Volley Orionia sekä belgialaista Noliko Maaseikia vuosina 2017-2022. Maaseik voitti Belgian mestaruuden vuosina 2018 ja 2019. 
Alkuvuodesta 2022 Banks joutui jättämään tehtävänsä joukkueen heikon menestyksen vuoksi. Myöhemmin kesällä moninkertainen Puolan liigan mestari Belchatow valitsi Banksin uudeksi valmentajakseen. Tammikuun lopussa 2023 Belchatow ilmoitti Banksin valmennuspestin päättymisestä joukkueen huonon menestyksen vuoksi. Belchatow oli irtisanomishetkellä Puolan pääsarjassa sijalla 11.
Suomen maajoukkueessa.
Vapun alla 2019 Banks solmi kanssa kahden ja puolen vuoden mittaisen sopimuksen Suomen miesten lentopallomaajoukkueen päävalmentajan pestistä. Banksin alku oli vaikea, sillä sukupolvenvaihdoksen kokenut Suomi hävisi kaikki hänen ensimmäisistä 18 ottelustaan päävalmentajana. Suomen peli asettui uomiinsa ensimmäisen kerran Banksin aikana syksyllä 2021 Tampereella pelatuissa EM-lopputurnauksen alkulohkossa, kun Suomi selvitti tiensä alkulohkosta jatkoon ottamalla kolme voittoa viidestä ottelusta. Neljännesvälierissä Suomi tippui hävittyään Puolalle. Lentopallo.info-sivuston arvion mukaan Suomi pelasi EM-kisoissa 2021 parasta arvokisalentopalloaan sitten MM-kisojen 2014, jolloin Tuomas Sammelvuo valmensi joukkuetta.
Muuta.
Vuosina 2007–2012 Banks toimi Ison-Britannian miesten lentopallomaajoukkueen apuvalmentajana sekä hetken aikaa päävalmentajana vuonna 2012. Banks oli maajoukkueen kakkosvalmentaja, kun Iso-Britannia pelasi vuonna 2012 kisaisäntänä Lontoon olympialaisten lentopalloturnauksessa Ennen valmennusuraansa Banks pelasi Britannian ja Englannin A-maajoukkueissa vaihtelevasti vuosina 1992–2000 ja pelasi kotimaansa lisäksi Belgiassa.
Sanna-Reeta Meilahti

Sanna-Reeta Meilahti (s. 1974) on suomalainen graafinen suunnittelija. Hän on työskennellyt "Helsingin Sanomissa" markkinoinnissa ja Gummeruksella. Sittemmin hän on tehnyt muun muassa kirjankansia vapaana suunnittelijana.
Meilahti on suunnitellut teoksen "Kalevala ja opas sen lukemiseen" (SKS) ulkoasun, ja teos valittiin vuoden 2015 kauneimmaksi kirjaksi.
Santeri Vahtonen

August Aleksander (Santeri) Vahtonen (7. syyskuuta 1888 Maaria – 22. kesäkuuta 1975) oli suomalainen näyttelijä. Hänet tunnettiin etenkin koomisista rooleistaan. Vahtonen näytteli lähinnä työväennäyttämöillä, sekä harrastelija- että ammattilaispohjalta.
Ura.
Vahtonen aloitti uransa seuranäyttämöiltä ja liittyi 1919 Turun Työväen Teatteriin, joka oli Turun ensimmäinen suomenkielinen ammattiteatteri. Hän näytteli siellä vuoteen 1927, jolloin hän lopetti noin neljännesvuosisadan kestäneen näyttämöuransa.
Vahtosella oli rooleja useissa suomalaisen näytelmäkirjallisuuden klassikoissa. Kansannäytelmässä "Tukkijoella" hän näytteli Tolarin roolin. "Nummisuutareissa" hän näytteli Topiaksen ja näytelmässä "Pohjalaisia" hänen roolinaan oli Salttu. Komediassa "Nuori mylläri" Vahtonen näytteli räätäli Koikaleen osan. Vahtosen rooleihin kuului myös "Kihlauksen" Aapeli.
Myös Vahtosen puoliso Fanny Vahtonen (1888–1961) liittyi Turun Työväen Teatteriin 1919. Pariskunnan tulorooleina olivat pääosat Marcel Gerbidonin näytelmässä "Kaivostyömies". Vahtosen muita kollegoita Työväen Teatterissa oli muun muassa Sulho Aavikko.
Santeri Vahtosen tytär Kaarina Vahtonen (1913–2002) työskenteli niin ikään näyttelijänä.
Markus Virtanen

Markus Jani Mikael Virtanen (s. 25. huhtikuuta 1986 Bremen) on suomalainen näyttelijä. Virtasen lavoja ovat olleet muiden muassa Suomen Kansallisteatteri, Hämeenlinnan Teatteri ja Kajaanin kaupunginteatteri. Hän on näytellyt puhenäytelmien lisäksi useassa musiikkinäytelmässä. Virtasen ääniala on baritoni. 
Ura.
Virtanen syntyi Bremenissä ja varttui Hämeenlinnassa. Hän kiinnostui teatterista jo pikkupoikana. Hänen vanhempi veljensä Mikko Virtanen ja kälynsä Essi Hellén ovat niin ikään ammattinäyttelijöitä. Virtanen valmistui teatteritaiteen maisteriksi 2014.
Virtasella oli kiinnitys Jyväskylän kaupunginteatteriin 2011–2012. Hän näytteli opiskeluvuosinaan myös muun muassa Suomen Kansallisteatterissa ja Hämeenlinnan teatterissa. Vuodesta 2016 Virtanen on näytellyt Kajaanin kaupunginteatterissa.
Kansallisteatterissa Virtanen näytteli muun muassa teoksissa "Pahuus" ja "Invaasio". Jyväskylän kaupunginteatterissa hänen roolejaan oli muun muassa Anton Schindler näytelmässä "33 Variaatiota". Hämeenlinnassa Virtanen näytteli muun muassa musiikkinäytelmässä "Kalle Aaltonen" ja draamassa "Humiseva harju". Kajaanissa Virtanen on näytellyt muun muassa näytelmissä "Lottovoittajat", "Punainen maa, valkea meri" ja "Joulukeikka".
Markus Virtanen on näytellyt myös muutamissa elokuvissa ja televisiotuotannoissa. Vuonna 2011 hänellä oli Paulin rooli Oskari Sipolan lyhytelokuvassa "Uroot".
Supernova (täsmennyssivu)

Supernova tarkoittaa muun muassa seuraavia asioita:
Meidän herramme muurahaisia

Meidän herramme muurahaisia on Aapelin romaani vuodelta 1954. Satiirista pakinaa edustava teos pureutuu pienen kaupungin ihmiskohtaloihin ja tekee niistä oman pienoismaailmansa.
Juoni.
"Meidän herramme muurahaisia: kavalkadi pienestä kaupungista" koostuu 43 novellimaisesta monologista, joista jokainen on yhden asukkaan ytimekäs puheenvuoro. Kulloinenkin puhuja kertoo vuorollaan omasta elämästään ja osuvin painotuksin myös muista kaupunkilaisista. Osalla tarinan henkilöistä on esikuvansa todellisuudessa, osa perustuu kirjailijan kuulemiin tarinoihin. Taustana on Kuopio ja kuopiolaisuus. Henkilökavalkadi on heterogeeninen.
Muuta.
Yleisradio valmisti Aapelin romaanista kolmiosaisen televisionäytelmän "Meidän herramme muurahaisia" vuonna 1964. Romaanin pohjalta on tehty myös useita teatterisovituksia.
Mima Itō

Mima Itō (; s. 21. lokakuuta 2000 Iwata, Shizuoka, Japani) on japanilainen pöytätenniksen olympiavoittaja. Itō saavutti kesäolympialaisista 2016 naisten joukkuepelistä pronssia 15 vuoden ja 300 päivän ikäisenä, ja pääsi "Guinnessin ennätysten kirjaan" kaikkien aikojen nuorimpana pöytätenniksen olympiamitalistina. Vuodelle 2021 siirretyissä Tokion olympialaisissa Itō voitti sekanelinpelin olympiakultaa Jun Mizutanin kanssa ja sai lisäksi kaksinpelin pronssia. Pöytätenniksen alle 18-vuotiaiden maailmanmestaruuskilpailuista hän voitti kultaa vuonna 2016 naisten joukkuekilpailuista.
Itō on 150 senttimetriä pitkä ja painaa 45 kilogrammaa.
Meidän herramme muurahaisia (televisiosarja)

Meidän herramme muurahaisia on Rauni Mollbergin ohjaama suomalainen televisiosarja vuodelta 1964. Se perustuu Aapelin samannimiseen romaaniin.
Juoni.
Henkilöt kertovat itse elämistään, kuten alkuperäisteoksessa. Mukana on sekä monologia että dialogia. Alkuperäisromaanin 43 henkilöstä on valittu mukaan 23.
"Meidän herramme muurahaisia" -teoksessa ei ole varsinaisia pääosia; muutama näyttelijöistä tekee kaksi osasuoritusta. Kokoavana juonena on pikkukaupungin ihmisten kohtaloiden punoutuminen toisiinsa.
”Kuvauksen synkeyden ja irvokkuudenkin takaa heijastuu kirjailijan laaja, lämmin elämänymmärtämys, jota ei silti pidä käsittää kaikkien ilmiöiden pehmoiseksi hyväksymiseksi”, kertoja taustoittaa ensimmäisen jakson alussa.
Julkaisut.
VLMedia ja Yleisradio julkaisivat "Meidän herramme muurahaisia" -televisiosarjan DVD:nä vuonna 2017.
Nina Hruštšova

Nina Petrovna Hruštšova, o.s. "Kuhartšuk" (ukr. Ні́на Петрі́вна Хрущо́ва, ven. Ни́на Петро́вна Хрущёва; 14. huhtikuuta 1900 – 13. elokuuta 1984) oli Neuvostoliiton johtajan Nikita Hruštšovin toinen puoliso. Kuitenkin he avioituivat virallisesti vasta Nikitan erottua tehtävistään.
Elämäkerta.
Nina Kuhartšuk syntyi ukrainalaiseen perheeseen Wasylówin kylässä (oli tuolloin osa Venäjän keisarikuntaa, nykyisessä Tomaszówin piirikunnassa Puolassa). Hänen vanhempansa olivat talonpoikia. Käytyään kylänsä kansakoulua kolmen vuoden ajan hän aloitti opintonsa vuonna 1912 Lublinissä ja sittemmin Odessassa, jossa hän opiskeli vuoteen 1919 saakka. Tämän jälkeen hän toimi sihteerinä.
Vuoden 1920 alussa hän liittyi bolševikkeihin ja toimi sitten agitaattorina Puolan rintamalla. 
Ura.
Vielä samana vuonna eli 1920 hän lähti opiskelemaan Moskovaan. Vuonna 1921 hänestä tuli opettaja Itä-Ukrainassa sijaitsevan Bah’mutin kaupungin kommunistisen puolueen kouluun. Siellä hän sairastui pilkkukuumeeseen, mutta toivuttuaan sairaudesta hän siirtyi vastaavaan tehtävään Donetskiin. Donetskissa hän vuonna 1922 tapasi Nikita Hruštšovin, jonka kanssa hän tuli viettämään koko loppuelämänsä.
Nina Kuhartšuk aloitti vuonna 1926 Moskovassa kansantalouden opinnot ja meni sen jälkeen Kiovaan opettajaksi. Kiovan aikana hän synnytti ensimmäisen lapsensa Radan. Hän otti myös huolehdittavakseen kaksi Nikitan aiemmasta avioliitosta syntynyttä lasta.
Nikita Hruštšov.
Kun Nikita Hruštšov lähetettiin vuonna 1939 Moskovaan, Nina Kuhartšuk seurasi miestään kaupunkiin. Hän asui siellä miehensä vanhempien luona ja työskenteli politrukkina eli puolueen työntekijänä lampputehtaassa.
Kun Nikita Hruštšov nimitettiin vuonna 1938 Ukrainan kommunistisen puolueen ensimmäiseksi sihteeriksi, niin koko perhe palasi Kiovaan. Kuitenkin vain kolme vuotta myöhemmin perhe joutui lähtemään evakkoon. Evakkomatka suuntautui Volgajoen rannalla sijaitsevaan Samaran kaupunkiin. Syynä evakkoretkeen oli saksalaisten hyökkäys Neuvostoliittoon.
Kun Hruštšovista tuli Neuvostoliiton kommunistisen puolueen ensimmäinen sihteeri vuonna 1953 ja siten maan todellinen johtaja, Nina Kuhartšukista tuli maan ensimmäinen nainen, joskaan sellaista asemaa Neuvostoliiton hierarkiassa ei tunnustettu. Kuitenkin hän toimi eri tavoin kuin Neuvostoliiton johtajien aiemmat puolisot ja osallistui muun muassa miehensä ulkomaanmatkoihin ja muihin virallisiin tehtäviin. 
Hruštšova oli varsin edustuskykyinen ja muun muassa puhui useita kieliä, tietysti ukrainaa ja venäjää, mutta myös puolaa, englantia ja ranskaa. Hän oli opiskellut vieraita kieliä tunnetussa Kommunistisen puolueen koulussa.
Perhe.
Nina Kuhartšuk ja Nikita Hruštšov menivät virallisesti naimisiin vasta Hruštšovin vetäydyttyä kaikista tehtävistä vuonna 1965. Nina Hruštšova vietti lopun elämänsä Moskovassa ja perheeseen syntyi kolme lasta:
Kelly Massey

Kelly Massey (s. 11. tammikuuta 1985 Coventry, Englanti) on brittiläinen yleisurheilija. Hän saavutti ensimmäisen olympiamitalinsa kesäolympialaisten 2016 naisten 4 × 400 metrin viestijuoksusta Ison-Britannian joukkueessa. Yleisurheilun Euroopan-mestaruuskilpailuissa 2014 Massey sekä Ison-Britannian joukkue saavuttivat naisten 4 × 100 metrin viestijuoksusta pronssia. Kansainyhteisön kisoissa Massey on kilpaillut edustaen Englantia.
Hän on 168 senttimetriä pitkä ja painaa 57 kilogrammaa.
Aito

Aito voi tarkoittaa muun muassa seuraavia:
Anyika Onuora

Nwanyika Jenete C. ”Anyika” Onuora (s. 28. lokakuuta 1984 Liverpool, Merseyside, Englanti) on brittiläinen yleisurheilija, joka kilpailee pikajuoksussa. 
Ura.
Onuoran ensimmäiset suuret kilpailut olivat yleisurheilun alle 20-vuotiaiden Euroopan-mestaruuskilpailut 2003, jossa hän sijoittui viidenneksi 100 metrin juoksussa ja sai hopeaa naisten 4 × 100 metrin viestijuoksussa. Ensimmäisen aikuisten arvokisamitalinsa Onuora saavutti Kansainyhteisön kisoista 2006 4 × 100 metrin viestijuoksusta, joka oli hopea ja tuli Englannin joukkueessa. Viisi kuukautta myöhemmin Onuora osallistui yleisurheilun euroopanmestaruuskilpailuihin 2006, kilpaili naisten 4 × 100 metrin viestijuoksussa Ison-Britannian joukkueessa ja saavutti hopeaa.
Hänet valittiin edustamaan Isoa-Britanniaa kesäolympialaisissa 2008 naisten 4 × 400 metrin viestijuoksussa, mutta ei kuitenkaan kilpaillut joukkueessa.
EM-kilpailuissa 2014 hän juoksi Britannian joukkueessa 4 × 100 metrin viestin alkuerissä. Loppukilpailussa toisella kokoonpanolla juossut joukkue voitti kultaa. Yleisurheilun maailmanmestaruuskilpailuissa 2015 Onuora edusti Isoa-Britanniaa 4 × 400 metrin viestijuoksussa, ja saavutti pronssia. Kilpailuissa hän juoksi 25. elokuuta 2015 oman 400 metrin ennätyksensä 50,87 sekuntia.
Yleisurheilun euroopanmestaruuskilpailuissa 2016 Onuora ja Ison-Britannian joukkue voittivat kultaa naisten 4 × 400 metrin viestijuoksussa. Kuukautta myöhemmin kesäolympialaisissa 2016 hän edusti Isoa-Britanniaa 4 × 400 metrin viestijuoksussa ja saavutti pronssia.
Muuta.
Onuora syntyi nigerialaisille vanhemmille. Hänen sisaruksiaan ovat entinen jalkapalloilija Iffy Onuora sekä Emy Onuora. Lokakuussa 2015 Anyika Onuora sairastui vakavasti malariaan käytyään hänen isänsä kotikylässä Nigeriassa. Hän kuitenkin ehti toipua taudista ennen Rio de Janeiron kesäolympialaisia 2016.
Onuora on 178 senttimetriä pitkä ja painaa 76 kilogrammaa.
Lena Claesson-Welsh

Lena Claesson-Welsh (o.s. Claesson; s. 15. lokakuuta 1956 Mörlunda) on ruotsalainen lääketieteen tohtori ja Uppsalan yliopiston lääketieteellisen biokemian professori. Hänen johtamansa tutkimusryhmän keskeinen tutkimuskohde on ihmisen veri- ja imusuonisto sekä näiden merkitys fysiologiassa ja patologiassa. Tutkimuksella on pyritty selvittämään esimerkiksi, kuinka syöpäkasvaimen verisuonisto toimii ja mitkä aineet edesauttavat syöpäkasvaimen verisuoniston kasvua. Tämä tietämys voisi mahdollistaa syöpähoidon kohdistamista.
Claesson valmistui Uppsalan yliopistosta lääkäriksi 1979 ja edelleen lääketieteen tohtoriksi 1984. Hänen englanninkielinen väitöskirjansa (1984) oli otsikoitu "Association of class II histocompatibility antigens with an invariant molecule; implications for intracellular transport". Työ valmistui Per A. Petersonin ohjauksessa. Postdoc-opiskelu Chicagon yliopistossa Pat Spearin ryhmässä (1984–1986).Claesson-Welsh on ollut Uppsalan yliopiston lääketieteellisen ja fysiologisen kemian dosentti vuodesta 1987. Hän on ollut Euroopan molekyylibiologian järjestön EMBO:n jäsen vuodesta 2017 ja Academia Europæan jäsen vuodesta 2016.
Palkinnot.
Claesson-Welsh on saanut työstään tunnustuksia:
Lauri Vahtera

Lauri Vahtera (30. lokakuuta 1902 Turku – 9. elokuuta 1957 Turku) oli turkulainen taidemaalari ja taidekauppias. 
Vahteran lapsuudenkoti oli Turussa Itäisellä Pitkäkadulla. Kansakoulun jälkeen hän meni rakennuksille ja hänestä tuli ammattimuurari.
Ensimmäisen taideliikkeensä Vahtera Oy:n hän perusti vuonna 1937 osoitteessa Humalistonkatu 12 puutaloon, joka purettiin 1950-luvun alussa. Paikalle rakennettuun uuteen taloon Vahtera avasi uudistetun liikkeen jossa toimi kehystämö ja taidetarvikekauppa. 
Vahtera kuvasi suomalaista maisemaa.
Hänen aiheitaan olivat näkymät Kotkan seudulla, Turun saaristossa ja Kaarinan Torppalassa. Vahtera liittyi Turun taideyhdistykseen 1944 ja Turun taiteilijaseuraan 1947. Hän lahjoitti myös töitään Turun taiteilijayhdistyksen arpajaisiin ja osallistui yhdistyksen näyttelyihin vuosina 1949, 1950 ja 1953. Lauri Vahteran 80-vuotismuistonäyttely pidettiin taidesalonki Art Idéssä 1982. Hänen maalaustensa määrä ei ole tiedossa, niitä uskotaan olevan satoja.
Lauri Vahteran maalaus ”Kultaranta” on Presidentinlinnassa kansliapäällikön työhuoneessa.
Paavo Sainio ja Markku Kosonen ovat tehneet Lauri Vahterasta muotokuvia.
Barbara Acklin

Barbara Jean Acklin (28. helmikuuta 1943 Oakland, Kalifornia, Yhdysvallat – 27. marraskuuta 1998 Omaha, Nebraska, Yhdysvallat) oli yhdysvaltalainen soullaulaja ja lauluntekijä. 
Varhaiset vaiheet.
Barbara Acklin oli Herman ja Hazel Acklinin ainoa lapsi. Hän syntyi 28. helmikuuta 1943 Oaklandissa Kaliforniassa. Acklin vanhempineen muutti Chicagoon vuonna 1948. Hän lauloi 11-vuotiaana solistina New Zion Baptist Churchissa. Viisi vuotta myöhemmin Acklin alkoi esiintyä yökerhoissa.
Ura.
Acklinin suurin hitti oli musiikkialbumi "Love Makes a Woman" (1968). Kyseisen musiikkialbumin, sekä kaikki muut Acklinin vuoteen 1973 asti julkaisemat musiikkialbumit levytti Brunswick Records. Vuonna 1975 ilmestyneen "A Place in the Sun"-musiikkialbumin levytti Capitol Records. 
Kuolema.
Acklin menehtyi keuhkokuumeeseen 27. marraskuuta 1998 ollessaan 55-vuotias. Hänellä oli ollut ennen kuolemaansa uuden albumin levyttäminen kesken.
Allegra Acosta

Allegra Acosta (s. 12. joulukuuta 2002 El Paso, Texas, Yhdysvallat) on yhdysvaltalainen näyttelijä ja laulaja. Acostalla on ollut Molly Hernandezin rooli televisiosarjassa "Runaways".
Hänellä on isä David, äiti Yara sekä pikkusisko Valentina.
Markus Virtanen (säveltäjä)

Markus Virtanen (s. 1984) on suomalainen säveltäjä ja musiikkitieteilijä.
Ura.
Virtanen on säveltänyt niin soitinmusiikkia, kirkkomusiikkia kuin musiikkiteatteriakin. Hänen teoksiaan on esitetty muun muassa Helsingin Urkukesässä ja useiden teatterien tuotannoissa.
Virtanen on työskennellyt myös musiikkitoimittajana: hän toimitti 2005–2013 Martti Laitisen kanssa radio-ohjelmasarjan "Klassinen ilta", joka esittelee suomalaisia klassisen musiikin säveltäjiä.
Sävellystyönsä lisäksi Virtanen on tutkinut unholaan painuneita säveltäjiä. Hänen kiinnostuksensa kohteita on myös suomalaisen ja espanjalaisen klassisen musiikin historia.
Christiane Marchello-Nizia

Christiane Marie Marchello-Nizia (s. 1941 Nantua) on ranskalainen kielitieteilijä ja Ranskan huippuyliopistoihin lukeutuvan École normale supérieure de Lyonin (ENS-Lyon) emeritaprofessori. Hänet tunnetaan ranskan kielen historian, esimerkiksi keskiaikaisen ranskan kielen tutkijana.
Suomalaisen Tiedeakatemian jäsen Marchello-Nizia on ollut vuodesta 2002.
Agata Zubel

Agata Zubel (s. 1978 Wrocław, Puola) on puolalainen säveltäjä ja sopraanolaulaja. Hän on opiskellut musiikinteoriaa ja lyömäsoittimia Wrocławin Karol Szymanowski High School of Music -musiikkikoulussa ja myöhemmin sävellystä Karol Lipiński University of Music -musiikkiyliopistossa Jan Wichrowskin johdolla.
Agata Zubel on esiintynyt monien maailmanlaajuisesti tunnettujen orkestereiden ja kokoonpanojen kanssa, joihin kuuluu muun muassa Klangforum Wien -kamariorkesteri, Ensemble InterContemporain, Ensemble Musikfabrik, London Sinfonietta ja Varsovan filharmoninen orkesteri.
Agata Zubel on voittanut lukuisia musiikkialan palkintoja sekä säveltäjänä että laulajana.
Säätiö veitsen terällä

Säätiö veitsen terällä on Isaac Asimovin kirjoittama tieteisromaani, joka julkaistiin vuonna 1982. Kirja on jatkoa Asimovin Säätiö-trilogialle. Romaani on suomennettu vuonna 1984.
Jana Šemjakina

Jana Volodymyrivna Šemjakina (, s. 5. tammikuuta 1986 Lviv) on ukrainalainen miekkailija ja olympiavoittaja. Hänen aselajinsa on kalpa. Šemjakina voitti Lontoon olympialaisissa 2012 kalvan yksilökilpailun. Hän oli mukana myös Pekingissä 2008 ja Rio de Janeirossa, mutta näissä ei sijoittunut 10. parhaan joukkoon. Sekä Lontoossa että Rio de Janeirossa hän osallistui myös kalvan joukkuekilpailuun, mutta Ukrainan joukkue jäi kummassallakin kerralla kahdeksanneksi. Šemjakinalla on myös yksilökilpailuista yksi MM–pronssi vuodelta 2014. Hänellä on yksi Euroopan-mestaruus vuodelta 2005 yksilökilpailussa ja EM-pronssi vuodelta 2009. Hänellä on myös joukkuekilpailusta MM-pronssi vuodelta 2015 sekä EM-pronssi vuodelta 2005.
Marja Jäättelä

Marja Helena Jäättelä (s. 1963) on suomalainen lääkäri ja lääketieteen tohtori, joka johtaa Tanskan syöpätutkimussäätiön tutkimusyksikköä solukuolemia ja aineenvaihduntaa tutkivana professorina. Hän työskentelee myös Kööpenhaminan yliopiston solu- ja molekyylilääketieteen laitoksen (ICMM) professorina.
Jätteelä väitteli Helsingin yliopistossa patologian alalta vuonna 1990. Hänen englanninkielinen artikkeliväitöskirjansa oli otsikoitu "Cytotoxic and regulatory actions of tumor necrosis factor-[alpha] : effect of heat shock".
Suomalaisen Tiedeakatemian jäsen Jäättelä on ollut vuodesta 2016.
Säätiö ja Maa

 Säätiö ja Maa on Isaac Asimovin kirjoittama tieteisromaani, joka julkaistiin vuonna 1986. Kirja on jatkoa Asimovin Säätiö-trilogialle. Romaani on suomennettu vuonna 1991.
Ai Fukuhara

Ai Fukuhara (; s. 1. marraskuuta 1988 Sendai, Miyagi, Japani) on japanilainen uransa päättänyt pöytätennispelaaja. Kesäolympialaisista 2012 Fukuhara saavutti naisten joukkuepelin hopeaa. Kesäolympialaisissa 2016 hän sai naisten joukkuepelin pronssia.
Fukuhara lopetti uransa lokakuussa 2018.
Sigrid Elmblad

Sigrid Agneta Sofia Elmblad, o.s. "Pettersson" (28. toukokuuta 1860 Tukholma, Ruotsi – 23. toukokuuta 1926Tukholma, Ruotsi) oli ruotsalainen kirjailija, toimittaja ja kääntäjä. Hän käytti myös nimimerkkiä "Toivo".
Biografi.
Elmblad vanhemmat olivat Abraham Pettersson (1824–1866) ja Elma Edvina Rosalie (Rosa) af Heurlin. Isä työskenteli yli-intendentinvirastossa ja kuului Kaarle XV:n lähipiiriin, isänisä oli Abraham Zacharias Pettersson, jonka isoisä taas oli hovisaarnaaja Abraham Pettersson. Musikaalisen äidin isä oli suomalainen valtioneuvos Carl Edvard af Heurlin.
Perheen isä kuoli kun Sigrid oli kuusivuotias, ja Sigrid vietti suuren osan lapsuusvuosistaan sukulaisten luona Suomessa. Hän solmi avioliiton 1888 oopperalaulaja Johannes Elmbladin (1853–1910) kanssa. Heille syntyi kaksi tytärtä. Sigrid Elmblad asui Tukholmassa, mutta vuodesta 1888 hän oleskeli miehensä kanssa jaksoittain useita vuosia ulkomailla tämän uran vuoksi.
Elämä eristyksissä ruotsalaisesta elämästä esti Elmbladin kirjallisen läpimurron, mutta Elmbladit seurustelivat Richard Wagnerin lähipiirissä, ja sitä kautta Elmblad sai tehtäväkseen kääntää ruotsiksi Wagnerin oopperoiden librettoja. Hänen kääntäminään niitä esitettiin Tukholman kuninkaallisessa oopperassa vuoteen 1955, jolloin esityskieleksi tuli saksa. Niillä on kuitenkin teksteinä ollut suuri merkitys ruotsalaisille oopperanharrastajille, jotka eivät aina päässeet katsomaan näyttämöesityksiä.
Elmblad kirjoitti paljon musiikista, myös Wagnerista, ja Jenny Lindin elämäkerran. Lind kuului heidän perheystäviinsä.
Puolisonsa kuoltua 1910 Elmblad palasi Ruotsiin. Hän kirjoitti ja teki käännöstyötä kirjankustantamoille.
Elmbladin runoja ilmestyi 1880-luvulta alkaen kirjallisissa kalentereissa, ja 1885 ilmestyi runokokoelma "Vind för våg". 1880-luvun puolivälissä hän alkoi työskennellä Dagens Nyheterissä ja oli myös Svenska Familj-Journalenin toimitussihteeri. Vuonna 1928 ilmestyi runokokoelma "Dröm och längtan". Hän liittyi mukaan Nya Iduniin ja oli sen puheenjohtaja 1918–1921. Hän tutustui siinä tehtävässä ruotsalaisen naisliikkeen merkittäviin edustajiin, joista Ellen Keystä tuli hänelle tärkeä esikuva.
Teokset.
Elmbladin kertomuksia on julkaistu suomeksi kokoelmissa:
Impulssisadetin

Impulssisadetin on sadettimen tyyppi, jonka sadetuspää pyörii ympyrää veden suihkuamisen voimalla ja kääntyy kierteitetyn kiinnitysmutterin päällä olevan laakerin avulla. Orton Englehart keksi sen vuonna 1933, ja se tuli nopeasti yleiseen käyttöön. Vaikka impulssisadetin on korvattu monessa tilanteessa vaihdekäyttöisillä pyörivillä sadettimilla, monet sen muunnelmat ovat yhä käytössä. 
Kehitys.
Alkuperäinen vaakatasossa toimiva impulssisadetin keksittiin vuonna 1933 ja patentoitiin 1935. Keksijänä oli Orton Englehart Kaliforniasta, Glendoran kaupungista. Hän myi keksintönsä myöhemmin Clem and Mary LaFetra -yhtiölle, joka valmisti ja myi sitä Rain Bird -tuotemerkillä. 
Ominaisuudet ja toiminta.
Sadetuspää kääntyy kierteitetyn kiinnitysmutterin laakerissa. Pää on pyörimisliikkeessä suihkuavan veden voimalla, ja siitä lähtee vähintään yksi varsi. Sadetusvarsi työntyy toistuvasti takaisin vesisuihkuun jousen avulla. Varren törmäys vesisuihkuun hajottaa suihkun ja suuntaa virtausta hieman, mikä mahdollistaa yhtenäisen kastelualueen sadettimen ympärille. 
Joissakin täyden ympyrän pyörivissä impulssisadettimissa on toinen, lyhyen kantaman vastakkainen levitinsuutin (katso kuva), joka kattaa kastelualueen lähimmät osat osittaisten ympyräpäiden nopean "paluukierron" avulla. 
Veden virtausta voi ohjata säätämällä virtausta rajoittavien kuristinten asentoa kokonaisesta sadetusalueesta pienempään kattavuuteen. Kuristimet ovat täysin säädettävissä sormilla kääntämällä halutun sadetusalueen valitsemiseksi. 
Sadetuspään keskeytymätön virtausreitti tekee sadettimesta vähemmän alttiin vahingoittumiselle ja tukkeutumiselle veden sisältämästä mullasta tai hiekasta. Täten ne sopivat järjestelmille, joissa käytetään kaivovettä. Yksi impulssipäiden tunnuspiirre on se, että niiden putkissa on lähes aina uroskierteet, kun taas lähes kaikissa muissa sadetintyypeissä käytetään naaraskierteitä. 
Sadetuspäät valmistettiin alun perin metallista. 1970-luvulta lähtien niitä on valmistettu myös termoplastisista muoveista paremman korroosiokestävyyden vuoksi. 
Käyttö.
Impulssisadettimen pitkä suihkutussäde ja yhtenäinen vedenlevitys vastaa suurin piirtein luonnollista sadetta. Laite korvasi nopeasti vuosisatoja vanhan vakokastelumenetelmän, jossa viljelyrivien väliin kaivettiin kaivantoja, jotka täytettiin vedellä. 
Muunnelmat.
Impulssisadettimen maan alta esiin putkahtava muunnelma tuli markkinoille keinona välttää varovainen ja aikaaviepä ruohonleikkuu maan pinnalla olevien sadetinten ympärillä. Tällaiset sadettimet painuvat pois käytöstä ollessaan nurmen pinnan alle pois näkyvistä. Ruohonleikkuussa on kuitenkin noudatettava suurta varovaisuutta, jotta sadetinpäille, joiden nurmen alle painuminen on epäonnistunut, ei aiheutuisi vahinkoa. 
Vaikka impulssisadettimet korvattiin 1990-luvulla suurelta osin vaihdekäyttöisillä pyörivillä sadettimilla, niillä on yhä monia hyviä puolia, kuten kastelualueen yhtenäisyys, hiekan- ja mullankestävyys ja alhaisen vedenpaineen toiminta.
Liliana Gafencu

Liliana Gafencu (s. 12. heinäkuuta 1975 Bukarest) on romanialainen soutaja. Hän on kahdeksikkosoudun kolminkertainen olympiavoittaja ja kaksinkertainen maailmanmestari. Hän on pituudeltaan 178 cm, ja hän edusti aktiiviurallaan CS Dinamo Bukarestia.
Gafencu kuului olympiakultaa voittaneeseen Romanian kahdeksikkoon Atlantassa 1996, Sydneyssä 2000 ja Ateenassa 2004. MM-kilpailuissa hän saavutti kahdeksikossa kultaa 1997 ja 1998 sekä hopeaa 2003. Perämiehettömässä nelosessa hän sai hopeaa 1996 ja oli viides 1998. Pariairokaksikossa hän saavutti pronssia 1997. Nuorten MM-kilpailuissa hän sai perämiehettömässä nelosessa hopeaa 1993 ja pronssia 1992 sekä kahdeksikossa hopeaa 1993.
Kasumi Ishikawa

Kasumi Ishikawa (; s. 23. helmikuuta 1993 Fukuoka, Fukuoka, Japani) on japanilainen pöytätennispelaaja. Kesäolympialaisista 2012 Ishikawa saavutti naisten joukkuepelin hopeaa. Kesäolympialaisissa 2016 hän sai naisten joukkuepelin pronssia. Pöytätenniksen maailmanmestaruuden Ishikawa on voittanut vuoden 2017 kilpailujen sekanelinpelissä Maharu Yoshimuran parina.
Ayelet Shaked

Ayelet Shaked (s. 1976) on israelilainen poliitikko ja tietotekniikan insinööri, joka edustaa äärioikeistolaista HaYamin HeHadash (Uusi oikeisto) -puoluetta. Hän toimi maansa oikeusministerinä vuodesta 2015. 
Vuoden 2019 parlamenttivaaleissa Shaked jäi täpärästi knessetin ulkopuolelle.
Ursula Schwab

Ursula Schwab (s. 6. huhtikuuta 1968, Jyväskylä) on suomalainen ravitsemustieteilijä ja filosofian tohtori. Hänet nimitettiin vuonna 2016 ja Itä-Suomen yliopiston ravitsemusterapian professoriksi viisivuotiskaudeksi (2016–2021); tämä oli Suomen ensimmäinen ravitsemusterapian professuuri. Schwab kansantajuistaa tieteellistä työtään ja varsin usein tiedotusvälineet ovat haastatelleet häntä. Hän on saanut kansainvälistä tutkimusrahoitusta muun muassa Euroopan komissiolta alkoholista riippumattoman rasvamaksan tutkimiseen. 
Schwab on valmistunut Kuopion yliopistosta terveydenhuollon maisteriksi (1993) ja filosofian tohtoriksi (1999). Schwabin englanninkielinen artikkeliväitöskirja (1998) oli otsikoitu "Metabolic effects of fat modified diets in healthy females and subjects with impaired glucose tolerance". Osana jatko-opintojaan hän teki tutkimustyötä yhdysvaltalaisessa Tuftsin yliopistossa Bostonissa (1993–1995). Hän on ollut vuodesta 1995 laillistettu ravitsemusterapeutti ja vuodesta 2002 Kuopion yliopiston (Itä-Suomen yliopiston) kliinisen ravitsemustieteen dosentti.
Schwab on toiminut Itä-Suomen yliopiston kansanterveystieteen ja kliinisen ravitsemustieteen yksikössä vuodesta 1991 alkaen eri tutkimus- ja opetustehtävissä, muun muassa assistenttina, kliinisenä opettajana ja määräaikaisena professorina. Hän on työskennelluyt oman päätoimensa ohella Kuopion yliopistollisen sairaalan ravitsemusterapeuttina 2002 lähtien. Itä-Suomen yliopiston ravitsemusterapian apulaisprofessorina hän toimi vuodesta 2013 professuuriinsa saakka. 
Suomalaisen tiedeakatemian jäsen Schwab on ollut vuodesta 2019. Agronomiliitto on valinnut hänet Vuoden vaikuttajaksi (2013).
Adrienne Clarkson

Adrienne Louise Clarkson (s. 1939) on kanadalainen toimittaja ja poliitikko, joka toimi Kanadan kenraalikuvernöörinä vuosina 1999–2005. Hänet valittiin tehtävään ilman aiempaa poliittista tai sotilasuraa. Ennen valintaansa hän oli toiminut toimittajana sekä sanomalehdistössä että televisiossa. Kenraalikuvernöörin tehtävän jälkeen hän perusti kansalaisjärjestön joka auttaa maahanmuuttajia kotoutumisessa.
Kathleen Lonsdale

Kathleen Lonsdale (28. tammikuuta 1903 Newbridge, Irlanti – 1. huhtikuuta 1971 Lontoo) oli brittiläinen kemisti. Hän kehitti monia röntgentekniikoita, joilla voidaan tutkia kiteiden rakennetta. Vuonna 1929 hän selvitti hiiliatomien muodostaman kuusikulmion, joka on tyypillinen bentseeniyhdisteille.
Lonsdale syntyi Newbridgessä Irlannissa. Hn oli lahjakas oppilas, mutta joutui käymään kemian, fysiikan ja matematiikan tunneilla poikakoulussa, koska tytöille ei yleensä opetettu tuollaisia aineita. Vuonna 1922 hän valmistui Lontoon yliopistosta parhaana fysiikan opiskelijana kymmeneen vuoteen. William Henry Bragg kutsui hänet tutkimusryhmäänsä University College Lontooseen. Lonsdalen väitöskirja valmistui vuonna 1936. Hän oli University Collegen kemian professori vuodesta 1949. Hän oli Royal Societyn ensimmäinen naisjäsen.
Uskonnolliselta vakaumukseltaan Lonsldale oli kveekari. Hän oli miehensä Thomasin tavoin vannoutunut pasifisti. Toisen maailmansodan aikana he auttoivat pakolaisia, ja sodan jälkeen Lonsdale kampanjoi ydinaseita vastaan.
Gwendolen Mary John

Gwendolen Mary John (22. kesäkuuta 1876 Havesfordwest, Wales – 18. syyskuuta 1936 Dieppe, Ranska) oli walesilainen taidemaalari. Omana aikanaan hän jäi veljensä, Augustus Johnin varjoon, mutta nykyään häntä pidetään merkittävänä taiteilijana. Hänen töitään on nykyään esillä Museum of Modern Artissa New Yorkissa ja Tate Galleryssa Lontoossa.
Johnin perheen lapset olivat luonteiltaan hyvin erilaisia: Augustus oli äänekäs ja ulospäinsuuntautunut ja Gwendolen oli hiljainen ja pelkäsi vieraita ihmisiä. Nämä piirteet näkyivät myös hänen elämässään ja taiteellisessa työssään.
Gwendolen seurasi veljeään Augustusta Slade School of Artiin. Valmistuttuaan hän matkusti Pariisiin, missä opiskeli tuolloin kovin muodikkaan James Whistlerin johdolla. Saatuaan selville, että hänen Augustus-veljellään oli avioliiton lisäksi suhde myös Doria McNeiliin, hän erotti heidät toisistaan. Yhdessä naiset päättivät kävellä Roomaan, mutta jäivät Ranskaan. Ranskassa John vietti suurimman osan loppuelämästään.
Ranskassa John tapasi kuvanveistäjä Auguste Rodinin. Taiteilijoilla oli 33 vuoden ikäero, mutta John rakastui kuvanveistäjään heti ja oli mallina hänen veistoksissaan. Hänellä oli suhde myös saksalaiseen runoilijaan Rainer Maria Rilkeen. Suhteen jälkeen hän löysi uskonnon ja kääntyi roomalaiskatolilaisuuteen. Tämän jälkeen hän kuvasi itseään "Jumalan pieneksi maalariksi". 
Elämänsä viimeiset vuodet John asui Bretagnessa, jonka maisemat toivat mieleen hänen synnyinseutunsa. Hän kuoli Dieppessä ja näyttää siltä, että hän matkusti sinne tietoisena lähestyvästä poismenostaan. Hän oli ottanut mukaansa testamenttinsa ja ohjeet hautajaisjärjestelyihin.
Jälkeensä John jätti lähes 200 maalausta ja tuhat luonnosta. Moni hänen elämäänsä liittyvä asia on jäänyt arvoitukseksi.
Esperanza Spalding

Esperanza Spalding (s. 18. lokakuuta 1984) on yhdysvaltalainen jazzbasisti ja laulaja. Hänet palkittiin parhaan tulokkaan Grammyllä vuonna 2010 ja vuonna 2012 hän sai kolme Grammyä lisää.
Spalding on tunnettu jazz-basson ihmelapsena, mutta hän on soittanut myös blues, funk, hip-hop, pop fusion, brasilialaista ja afrokuubalaista musiikkia.
Agnes Arber

Agnes Robertson Arber (23. helmikuuta 1879 – 22. maaliskuuta 1960) oli brittiläinen biologi. Hän tutki kasvien rakennetta, etenkin yksisirkkaisia kasveja. Hän opiskeli Lontoon ja Cambridgen yliopistoissa. Hänen tunnetuin teoksensa on "Herbals, Their Origin and Evolution" (1912), joka esittelee vuosina 1470–1670 julkaistuja kasvien määritysoppaita. 
Arber pääsi ensimmäisenä naispuolisena kasvitieteilijänä Royal Societyn jäseneksi vuonna 1946. Hän oli myös ensimmäinen nainen, joka sai Linnean Societyn kultamitalin.
Johan Kristian Lampén

Johan Kristian Lampén (15. maaliskuuta 1821 Hollola – 11. helmikuuta 1882 Helsinki) oli Rantasalmen kirkkoherra ja teologian tohtori sekä moninkertainen pappissäädyn valtiopäivämies.
Lampén oli talollisen poika Hollolasta. Hän kirjoitti ylioppilaaksi Helsingissä 15.12.1840 (arvosana laudatur äänimäärällä 32), valmistui filosofian kandidaatiksi 16.4.1847 ja maisteriksi 22.6.1847. Teologian kandidaatiksi hän valmistui 25.1.1854 ja vihittiin papiksi Porvoon hiippakunnassa 21.6.1854. Lampénin väitöskirja "Om den katholska reformationen under schismens tid" hyväksyttiin 20.5.1857, mitä seurasi teologian lisensiaatin tutkinto 27.2.1858 ja 13.5.1863 teologian tohtorin arvo. Johan Kristian Lampén toimi kreikan, heprean ja teologian opettajana Viipurissa ja Kuopiossa vuosina 1854–1869, jolloin hän siirtyi Rantasalmen kirkkoherraksi kuolemaansa 1882 asti. Porvoon tuomiokapitulin jäsen Lampén oli 1873–76. Lampén oli myös pappissäädyn edustaja valtiopäivillä 1867, 1872, 1877 ja 1882. Hän kuoli valtiopäivien aikana Helsingissä helmikuussa 1882.
Lampénin puoliso oli vuodesta 1859 Selma Adolfina Ottelin (1838–1921). Heillä oli kahdeksan lasta, joista Augusta Lampén piti Helsingissä valmistavaa koulua, Walter Lampén toimi Helsingissä Sörnäisten ruotsalaisen seurakunnan kirkkoherrana ja Ernst Lampén oli lehtori ja kirjailija; tyttäristä Selma Lampén oli naimisissa lähetysjohtaja ja runoilija Jooseppi Mustakallion kanssa, Fanny Lampén teologian tohtori Uno Paunun kanssa ja Anna Lampén professori Karl Olof Lindeqvistin kanssa.
Chaumont Volley-Ball 52

Chaumont Volley-Ball 52 on ranskalainen lentopalloseura, joka pelaa Ranskan ylimmällä sarjatasolla, Pro A-liigassa. CVB52HM pelaa Ranskan Pro A-liigan lisäksi CEV-kuppi. Joukkue on voittanut useita Ranskan mestaruuksia ja cupeja.
Klubin persoonallisuudet.
Presidentit
Valmentajat
kuuluisia pelaajia
Facciamo finta che sia vero

Facciamo finta che sia vero on italialaisen laulajan Adriano Celentanon 41. studioalbumi. Se julkaistiin 2011.